|  |  |
| --- | --- |
| **Pakalpojuma nosaukums** | **Dzīvesvietas deklarēšana** |
| **Pakalpojuma saņēmējs** | Fiziska persona |
| **Pakalpojuma sniedzējs** | Dzimtsarakstu nodaļa, Zemgales iela 33, Olaine |
| **Pakalpojuma būtības īss apraksts** | Personas pienākums ir dzīvesvietas maiņas gadījumā viena mēneša laikā, kopš tā pastāvīgi dzīvo jaunajā dzīvesvietā, deklarēt to Olaines novada dzimtsarakstu nodaļā, iesniedzot dzīvesvietas deklarāciju. Pienākums deklarēt dzīvesvietu ir Latvijas pilsoņiem un nepilsoņiem, bezvalstniekiem, kuri saņēmuši Latvijas Republikā izdotu bezvalstnieka statusu apliecinošu dokumentu, ārzemniekiem, kuri saņēmuši uzturēšanās atļauju vai reģistrācijas apliecību. Nepilngadīgo un rīcībnespējīgo personu dzīvesvietu deklarē persona, kura saskaņā ar likumu vai bāriņtiesas (pagasttiesas) lēmumu ir attiecīgās personas aizbildnis, vai aizgādnis (likumiskais pārstāvis). Dzimtsarakstu nodaļa reģistrē ziņas par deklarēto dzīvesvietu un nodrošina personas sniegto ziņu datorizētu apstrādi, aizsardzību, saglabāšanu, kā arī aktualizēšanu Iedzīvotāju reģistrā, pēc pieprasījuma izsniedzot dokumentu, kas apliecina dzīvesvietas deklarēšanas faktu. Dzīvesvietas deklarēšana nepieciešama, lai ikviena persona būtu sasniedzama tiesiskajās attiecībās ar valsti un pašvaldību. |
| **Kas jādara, lai varētu saņemt pakalpojumu?** | Dzīvesvietas deklarētājs vai viņa likumiskais pārstāvis, vai persona, kuru dzīvesvietas deklarētājs vai viņa likumiskais pārstāvis rakstveidā pilnvarojis, Dzimtsarakstu nodaļā iesniedz aizpildīto deklarācijas veidlapu personīgi. |
| **Pakalpojuma saņemšanai nepieciešamie dokumenti** | Jāuzrāda:   * pase vai cits personu apliecinošs dokuments; * pilnvarotai personai jāuzrāda notariāli apstiprināta pilnvara (oriģināls); * likumiskam pārstāvim jāuzrāda pārstāvniecību apliecinošs dokuments (oriģināls); * dokuments, kas apliecina valsts nodevas samaksu. |
| **Normatīvie akti, kas reglamentē pakalpojuma sniegšanu** |  Administratīvā procesa likums <http://www.likumi.lv/doc.php?id=55567>   Dzīvesvietas deklarēšanas likums. <http://www.likumi.lv/doc.php?id=64328>   Iedzīvotāju reģistra likums <http://www.likumi.lv/doc.php?id=49641>   Personu apliecinošu dokumentu likums <http://www.likumi.lv/doc.php?id=243484>   MK 20.10.2009. not. Nr.1194 "Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību" <http://www.likumi.lv/doc.php?id=199485>   MK 30.06.2009. not. Nr.720 "Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju" <http://www.likumi.lv/doc.php?id=194408> |
| **Maksa par pakalpojumu** | Valsts nodevas apmērs ir 4,27 euro. Valsts nodevu maksā pirms dzīvesvietas deklarācijas veidlapas iesniegšanas.  Valsts nodevu nemaksā:   * politiski represētās personas; * reģistrējot bērnu pirmreizējo deklarēto dzīvesvietu; * invalīdi; * Černobiļas atomelektrostacijas avārijas seku likvidēšanas dalībnieki; pensionāri, kuru pensijas apmērs nepārsniedz valstī noteikto minimālo darba algu; * personas, kuras atzītas par trūcīgām Ministru kabineta noteiktajā kārtībā; * personas, kuras deklarē dzīvesvietu elektroniski, izmantojot speciālo tiešsaistes formu; * reģistrējot to bērnu dzīvesvietu, kuri ievietoti ilgstošas sociālās aprūpes un sociālās rehabilitācijas institūcijā, audžuģimenē vai nodoti aizbildnībā; * personas, kuras deklarē dzīvesvietu ilgstošas sociālās aprūpes un sociālās rehabilitācijas institūcijā;  personas, kuras deklarē dzīvesvietu patversmē; * personas, kurām pārvalde nosaka tiesisko statusu Latvijā.   Lai saņemtu valsts nodevas samaksas atvieglojumu, iepriekšminētās personas uzrāda attiecīgo statusu vai faktu apliecinošu dokumentu, ja šāds dokuments nav Olaines novada pašvaldības rīcībā. |
| **Pakalpojuma saņemšanas termiņš** | Nekavējoties, pēc valsts nodevas samaksas dokumenta uzrādīšanas |
| **Pakalpojuma saņemšanas/pieprasīšanas veids** | klātienē vai elektroniski portālā [www.latvija.lv](https://www.latvija.lv/LV/LDV/Default.aspx?catid=DZIV_DECL) |
| **Ar ko sazināties jautājumu gadījumā par šo pakalpojumu?** | tālr. 67146018 vai 67146019,  mob.tālr. 26174613,  [dzimtsaraksti@olaine.lv](mailto:dzimtsaraksti@olaine.lv) |
| **Piezīmes** | Valsts nodevu var samaksāt, pārskaitot Olaines novada pašvaldībai  Reģistrācijas Nr.90000024332  AS „Swedbank” Konts: LV34HABA0551036014438  vai klātienē AS “Meridian Trade Bank” bankā. |
|  | Portālā [www.latvija.lv](http://www.latvija.lv) persona var elektroniski bez maksas deklarēt savu, sava nepilngadīgā bērna, aizbildnībā vai aizgādnībā esošas personas dzīvesvietu Latvijā.  Pakalpojums pieejams, autentificējoties ar internetbankas autentifikācijas līdzekļiem vai drošu elektronisko parakstu.  Lai autentificētos ar elektronisko parakstu, nepieciešama elektroniskā paraksta viedkarte un viedkartes nolasīšanas iekārta. |